**CENU APTAUJA Nr. TNPz 2025/44**

**Mācību kabinetu remontdarbi Talsu novada vidusskolā**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: Mācību kabinetu remontdarbi Talsu novada vidusskolā (turpmāk – Cenu aptauja).
	2. Darbu apjomi norādīti pievienotajā 1. pielikumā – Lokālā tāme.
	3. Paredzamais līguma izpildes laiks: no **2025. gada 9. jūnija līdz 2025. gada 9. jūlijam**.
	4. Darbu izpildes vieta: Kārļa Mīlenbaha iela 30, Talsi, Talsu novads, LV-3201.
	5. Līgums ar šīs cenu aptaujas uzvarētāju tiks noslēgts nekavējoties pēc uzvarētāja noteikšanas.
2. **Piedāvājuma iesniegšanas vieta:**
	1. Piedāvājumu pretendenti iesniedz, nosūtot tos uz e-pastu iepirkumi@talsi.lv līdz 2025. gada 26. maija plkst. 10:00.
	2. Kontaktpersona: Talsu novada vidusskolas direktora vietniece administratīvajos un saimnieciskajos jautājumos Agrija Hankišijeva, tālr. 24824516 e-pasts: novadavidusskola@talsi.lv.
	3. Iesūtot piedāvājumu pretendentiem obligāti jānorāda: Pieteikums cenu aptaujai “Mācību kabinetu remontdarbi Talsu novada vidusskolā”, identifikācijas Nr. Nr. TNPz 2025/44.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Pretendentam pie iesniedzamajiem dokumentiem, jāpievieno no savas puses aizpildīts, 3.pielikums – Pretendenta pieteikums.
	3. Lai izvairītos no kļūdām un Talsu novada vidusskolas kabineta remonta pasākumi tiktu plānoti atbilstoši reālajai situācijai, pirms piedāvājuma iesniegšanas no pretendenta **puses jāveic remontējamā objekta apsekošana** un pie iesniedzamajiem dokumentiem **jāpievieno 2.pielikums - Apliecinājums par objekta apsekošanu.**
	4. Piedāvājumam pilnībā jāatbilst 1. pielikumam – Lokālajai tāmei. Pretendentam jāizstrādā un jāiesniedz 1. pielikums atbilstoši Ministru kabineta 2017. gada 3. maija noteikumiem Nr.239 noteikumi par Latvijas būvnormatīvu LBN 501-17 “Būvizmaksu noteikšanas kārtība”.
	5. Pretendentam iepriekšējo 3 (trīs) gadu laikā ir līdzvērtīga rakstura un apjoma pieredze būvdarbos, kur veikti remonta darbi. Pie iesniedzamajiem dokumentiem jāpievieno no pretendenta puses aizpildīts 4. pielikums – Pretendenta kvalifikācija un pieredze.
	6. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Visa līgumā paredzētā summa tiks samaksāta 10 (desmit) darba dienu laikā pēc pieņemšanas nodošanas akta parakstīšanas.
6. **Informācijas sniegšana:** Visi jautājumi par iepirkuma priekšmetu adresējami 2.2. punktā minētai kontaktpersonai.
7. **Objekta apsekošana:** Pirms piedāvājuma iesniegšanas pretendentiem ir obligāti jāapseko objekts. Objektu iespējams apsekot **no 19. maija līdz 22. maijam, plkst. 09:00 - 13:00**, vai citā laikā iepriekš vienojoties par apsekošanas laiku ar 2.2. punktā minēto kontaktpersonu.
8. **Piedāvājumu iesniegšana, vērtēšana un lēmuma pieņemšana**: Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
9. **Iestāde:**
	1. Pārbaudīs piedāvājumu atbilstību Instrukcijā pretendentam un Lokālajā tāmē norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Lokālajā tāmē norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
10. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai ja iesniegtie piedāvājumi neatbilst Instrukcijā un lokālajā tāmē noteiktajām prasībām, iestādei pieejamajam finansējumam, kā arī citos gadījumos saskaņā ar Likumu.